Бял синап вместо тор | Здравословно
Органичните торове правят почвата по-богата – това го знаят всички градинари. Но малцина от тях използват за подобрител в своя участък растения, макар че вече има доста информация за качествата на зеления тор. Едно от тези растения е белият синап. Бързоузряващата едногодишна култура издържа на студ. Семената покълват при температура от -3 градуса. Пониците не загиват, дори ако закратко замръзнат до -5 градуса. Синапът може да се сее както в късна есен, така и рано напролет. Подходящо е да слага в лехите, след като те бъдат освободени от зеленчуците. Резултатите са видими още на следващата година. В лехи, наторявани със синап, отлична реколта дават зеленият лук, репите, цвеклото и зелето. Трябва да се знае, че от 55 до 70 дни са нужни от засяването до масовия цъфтеж. Това е най-добрата фаза за заораване на растението в почвата. При закъсняване може да се замърси мястото със съзрели семена.
Не бива да се забравя и за това, че всеки път, когато вие внасяте оборски тор, в почвата попадат и хиляди семена от различни плевели. А белият синап притежава повишена конкурентоспособност и активно потиска развитието на повечето бурени.
Никне за три-четири дни. 100-150 г семена са нужни, за да засеете 100 кв. м. Веднага след сеитбата почвата се обработва с гребло. Имайте предвид, че семената трябва да попаднат в достатъчно влажна почва. Ако времето е засушливо, след засяването трябва да се полее с пръскачка и за 2-3 дни лехата да се покрие с фолио.
Земеделие, Тор
Powered by WordPress | Theme Designed by: ezhcginjections.com | Thanks to hcg injections, website and www.usraspberryketone.com